CELEX: 62013TN0479
Language: bg
Date: 2013-09-03 00:00:00
Title: Дело T-479/13: Жалба, подадена на 3 септември 2013 г. — Marchiani/Парламент

16.11.2013   
            
            
               BG
            
            
               Официален вестник на Европейския съюз
            
            
               C 336/26
            
         Жалба, подадена на 3 септември 2013 г. — Marchiani/Парламент
   (Дело T-479/13)
   2013/C 336/56
   Език на производството: френски
   
      Страни
   
   
      Жалбоподател: Jean-Charles Marchiani (Тулон, Франция) (представител: C.-S. Marchiani, avocat)
   
      Ответник: Европейски парламент
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на генералния секретар от 4 юли 2013 г.,
            
         
               —
            
            
               да отмени дебитното известие от 5 юли 2013 г.,
            
         
               —
            
            
               да осъди Европейския парламент да заплати съдебните разноски.
            
         
      Правни основания и основни доводи
   
   С настоящата жалба жалбоподателят оспорва решението на Европейския парламент за възстановяване на сумите, които жалбоподателят е получил между 2001 г. и 2004 г. като надбавка за парламентарни сътрудници.
   В подкрепа на жалбата си жалбоподателят излага шест правни основания.
   
               1.
            
            
               Първото правно основание е изведено от процесуално нарушение, доколкото решението на генералния секретар на Парламента от 4 юли 2013 г. противоречало на решение на бюрото на Европейския парламент от 19 май и 9 юли 2008 г. относно мерки за прилагане на Устава на членовете на Европейския парламент, както и на принципа на състезателност и на правото на защита.
            
         
               2.
            
            
               Второто правно основание е изведено от неправилно прилагане на Правилника за изплащането на разноски и надбавки на членовете на Европейския парламент (Правилник за разноски и надбавки).
            
         
               3.
            
            
               Третото правно основание е изведено от неправилна преценка на материалите по преписката.
            
         
               4.
            
            
               Четвъртото правно основание е изведено от липса на безпристрастност на генералния секретар на Парламента при приемането на решението от 4 юли 2013 г.
            
         
               5.
            
            
               Петото и шестото правно основание са изведени от изтичане на давностния срок по отношение на сумите, предмет на възстановяването.